**NÁRODNÁ RADA SLOVENSKEJ REPUBLIKY**

VII. volebné obdobie

Návrh

**zákon**

z ... 2019,

**ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení zákona č. 393/2012 Z. z., zákona č. 96/2013 Z. z., zákona č. 177/2018 Z. z. a zákona č. 375/2018 Z. z. sa mení a dopĺňa takto:

1. § 2 sa dopĺňa písmenom k), ktoré znie:

„k) dotáciu na zabezpečenie stravy pre poberateľov starobného dôchodku1a) alebo invalidného dôchodku1b) nachádzajúcich sa v hmotnej núdzi31).“.

Poznámky pod čiarou k odkazom 1a až 1c znejú:

„1a) § 65 až 69a zákona č. 461/2003 Z. z. o sociálnom poistení v znení neskorších predpisov.

1b) § 70 až 73 zákona č. 461/2003 Z. z. v znení neskorších predpisov.

31) Zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.“.

1. Za § 9a sa vkladá § 9b, ktorý vrátane nadpisu znie:

„**§9b**

**Dotácia na zabezpečenie stravy pre poberateľov starobného dôchodku**

**alebo invalidného dôchodku nachádzajúcich sa v hmotnej núdzi**

(1) Dotáciu na zabezpečenie stravy pre poberateľov starobného dôchodku alebo invalidného dôchodku nachádzajúcich sa v hmotnej núdzi (ďalej len „dotácia na zabezpečenie stravy pre dôchodcov“) možno poskytnúť na zabezpečenie obeda a iného jedla (ďalej len „strava“) pre každú fyzickú osobu, ktorá je poberateľom starobného dôchodku1a)alebo invalidného dôchodku1b) a ktorej sa poskytuje dávka a príspevky podľa osobitného predpisu31).

(2) Dotáciu na zabezpečenie stravy pre dôchodcov možno poskytnúť žiadateľovi, ktorým je fyzická osoba podľa odseku 1.

(3) Dotácia na zabezpečenie stravy pre dôchodcov sa poskytuje v sume 1,20 eura za každý deň, v ktorom si osoba podľa odseku 2 odobrala stravu a toto odobratie hodnoverne preukáže pri vyúčtovaní dotácie.

(4) Dotácia na zabezpečenie stravy pre dôchodcov sa poskytuje preddavkovo na každý kalendárny mesiac do 25. dňa predchádzajúceho mesiaca; na mesiac, v ktorom sa podala žiadosť, sa dotácia poskytuje preddavkovo do 25. dňa tohto mesiaca.“.

1. V § 10 ods. 1 prvej vete sa za slovom „pomoci“ spojka „a“ nahrádza čiarkou a za slovami „dotáciu na podporu rodovej rovnosti“ sa vkladajú slová „a dotáciu na zabezpečenie stravy pre dôchodcov“.
2. V § 10 sa za odsek 8 vkladá nový odsek 9, ktorý znie:

„(9) Prílohou k žiadosti o dotáciu na zabezpečenie stravy pre dôchodcov je doklad preukazujúci splnenie podmienok podľa osobitných predpisov1a) 1b) 31). Žiadosť o dotáciu na zabezpečenie stravy pre dôchodcov a prílohy k nej môže podať aj iná osoba ako žiadateľ, ktorá koná v rámci zastúpenia42d) fyzickej osoby uvedenej v § 9b ods. 1 (ďalej len „splnomocnený zástupca dôchodcu“).“.

Poznámka pod čiarou k odkazu 42d znie:

„42d) § 22 až 33b Občianskeho zákonníka v znení neskorších predpisov.“.

Doterajšie odseky 9 a 10 sa označujú ako odseky 10 a 11.

1. V § 11 ods. 2 prvej vete sa spojka „a“ nahrádza čiarkou, za slová „žiadosť o dotáciu na podporu výchovy k stravovacím návykom dieťaťa“ sa vkladajú slová „a žiadosť o dotáciu na zabezpečenie stravy pre dôchodcov“ a slová „má sídlo žiadateľ“ sa nahrádzajú slovami „má žiadateľ trvalý pobyt alebo sídlo“.
2. V § 11 ods. 2 poslednej vete sa za slovom „dieťaťa“ vkladajú slová „a žiadosť o dotáciu na zabezpečenie stravy pre dôchodcov“.
3. V § 12 ods. 5 prvá veta znie: „Úrad posudzuje žiadosť o dotáciu na podporu výchovy k plneniu školských povinností dieťaťa ohrozeného sociálnym vylúčením, žiadosť o dotáciu na podporu výchovy k stravovacím návykom dieťaťa ohrozeného sociálnym vylúčením, žiadosť o dotáciu na zabezpečenie osobitného príjemcu a žiadosť o dotáciu na zabezpečenie stravy pre dôchodcov, schvaľuje poskytovanie tejto dotácie a jej sumu.“.
4. V § 12 ods. 8 prvej vete sa za slovo „žiadateľa“ vkladajú slová „alebo splnomocneného zástupcu dôchodcu“.
5. V § 12 ods. 8 druhej vete sa za slovo „žiadateľ“ vkladajú slová „alebo splnomocnený zástupca dôchodcu“.
6. V § 14a odsek 1 znie:

„(1) Ministerstvo a úrad na účely posúdenia a schvaľovania žiadosti o dotáciu podľa § 4, § 5, § 9 ods. 1 a 2 a § 9b, na účely kontroly dodržiavania podmienok poskytnutia dotácie podľa § 4, § 5, § 9 ods. 1 a 2 a § 9b, na účely posúdenia príjmu podľa § 12 ods. 6 a na analytické a štatistické účely spracúvajú osobné údaje uvedené v § 10 ods. 1, 4 a 5 a ďalšie údaje, ktoré sú nevyhnutné na účel posúdenia a schvaľovania týchto žiadostí o dotáciu v súlade s osobitným predpisom.44a)“.

Poznámka pod čiarou k odkazu 44a znie:

„44a) Zákon č. 18/2018 Z. z. o ochrane osobných údajov a o zmene a doplnení niektorých zákonov.“.

**Čl. II**

Tento zákon nadobúda účinnosť 1. septembra 2019.